Սիսակ

Սիսակ, Մեծ Հայքի Սյունիք նահանգի ավանդական անվանադիր նախնին, Հայկի թոռ, Գեղամի որդին։ Ըստ ավանդության՝ Սևանա լճի ավազանում հաստատված Գեղամը իր Սիսակին ժառանգություն է թողել Գեղամա ծովակից մինչև Երասխ ընկած երկրամասը, որն այնուհետև կոչվել է նրա անունով՝ Սիսական։ Իսկ հետագայում Հայոց ավանդական թագավոր Վաղարշակը Մեծ Հայքի թագավորության հյուսիս–արևելքում բյուրապետ կուսակալ է նշանակել Սիսակի շառավիղ Առանին, որից իբր սերել են Ուտեացիների, Գարդմանցիների, Ծավդեացիների, Գարգարացիների իշխանական տները, և երկրամասն էլ նրա անունով կոչվել է Առանք։ 

 Աղբյուրներ 
 Մովսես Խորենացի - Պատմություն հայոց

Կատեգորիա:Հայկազունիներ